b"\n_START_ARTICLE_\nLlar\xc3\xa0s\n_START_SECTION_\nEtimologia\n_START_PARAGRAPH_\nSegons Joan Coromines, Llar\xc3\xa0s \xc3\xa9s un derivat de Llar; aquest top\xc3\xb2nim primitiu, sempre segons Coromines, t\xc3\xa9 tres possibles or\xc3\xadgens: l'iberobasc larre (prada, devesa), el celtic laro (lloc pla) i el rom\xc3\xa0nic llar, derivat del lar llat\xc3\xad, amb el significat de fogar i, per extensi\xc3\xb3, de casa. Tot i la triple possibilitat, totes tres versemblants, l'insigne ling\xc3\xbcista es decanta per l'origen c\xc3\xa8ltic.\n_START_SECTION_\nEl ve\xc3\xafnat de les Masies de Llar\xc3\xa0s\n_START_PARAGRAPH_\nTot i que la mem\xc3\xb2ria popular ha retingut el nom de fins a 6 cases, a les Masies de Llar\xc3\xa0s, actualment nom\xc3\xa9s es conserven dues, que funcionen com a casa d'acolliment rural, o resid\xc3\xa8ncia-casa de pag\xc3\xa8s, per a la qual cosa s'ha habilitat com a allotjament l'antiga quadra de les mules."